
Előterjesztő: 			Mészáros Kartal polgármester 
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető 



Tisztelt Képviselő-testület!

A környezet védelmének általános szabályiról szóló 1995. évi LIII. törvény 46. § (1) bekezdés e) pontja szerint:
„46. § (1) A települési önkormányzat (Budapesten a Fővárosi Önkormányzat is) a környezet védelme érdekében
e) elemzi, értékeli a környezet állapotát illetékességi területén, és arról szükség szerint, de legalább évente egyszer tájékoztatja a lakosságot;”

A környezet védelmének általános szabályiról szóló 1995. évi LIII. törvény 46. § (1) bekezdés b-c) pontja szerint:
„46. § (1) A települési önkormányzat (Budapesten a Fővárosi Önkormányzat is) a környezet védelme érdekében
b) önálló települési környezetvédelmi programot dolgoz ki a 48/E. §-ban foglaltak szerint, amelyet képviselő-testülete (közgyűlése) hagy jóvá;
c) a környezetvédelmi feladatok megoldására önkormányzati rendeletet bocsát ki, illetőleg határozatot hoz;”

Tájékoztatom a tisztelt Képviselőtestületet, hogy önkormányzatunknak továbbra sem készült el a környezetvédelmi programja. A program elkészítésére nem áll elegendő szabad forrás. A korábbi években elhatározott elképzelésünk, miszerint pályázati forrásból finanszírozzuk a program elkészítését pályázati kiírás hiányában nem valósulhatott meg. Javaslom, hogy a kötelezettségünk teljesítésére várjunk meg egy esetleges pályázati támogatást.

Kérem a Tisztelt Képviselőket a tájékoztató tudomásulvételére és a határozati javaslat elfogadására.  


Óbarok, 2026. szeptember 7.

                                                                      Tisztelettel:                                                     
                                                                                                          Mészáros Kartal
             polgármester

Határozati javaslat:

Óbarok Község Önkormányzat Képviselő-testületének
 /2026. (IX. 22.) határozata

Tájékoztatás Óbarok 2026. évi környezeti állapotáról

Óbarok Község Önkormányzat Képviselő-testülete úgy határoz, hogy az előterjesztés mellékletét képező tájékoztatót Óbarok 2026. évi környezeti állapotáról tudomásul veszi.

Határidő: 	azonnal
Felelős: 	polgármester 
Tájékoztatás Óbarok 2026. évi környezeti állapotáról


A környezet védelmének általános szabályairól szóló 1995. évi LIII. törvény 46.§ (1) bekezdése határozza meg a települési önkormányzatok számára a környezet védelme érdekében szükséges feladatait. A fenti bekezdés e) pontja kimondja, hogy az önkormányzat illetékességi területén elemzi, értékeli a környezet állapotát, és arról szükség szerint, de legalább évente egyszer tájékoztatja a lakosságot.
 
Óbarok Község Önkormányzat Képviselő-testülete megalkotta a közterület tisztán tartására vonatkozó részletes szabályokról, valamint az avar és kerti hulladékok nyílttéri égetéséről szóló 18/2015. (XI. 23.) önkormányzati rendeletét, melynek módosításáról döntött a 19/2020. (IX. 30.) rendeletében.
 
Óbarok községben a közterületek és a magánterületek az év nagy részében rendezettek, a település belterületén tisztaság van. 2026. évben egy alkalommal szólítottunk fel egy-egy ingatlan tulajdonost, hogy a saját ingatlanán és az ingatlana előtti közterületen végezze el a tisztán tartást. 
 
Az Önkormányzat zöldterület kezelését 2026. évben vállalkozóval végeztettük.
 
Önkormányzatunk tagja a Duna-Vértes Köze Regionális Hulladékgazdálkodási Társulásnak. 
2020. december 30-án önkormányzatunk új hulladékszállítási szerződést kötött a Zöld Bicske Nonprofit Kft-vel 2021.01.01-2022.12.31. időszakra. Majd azt meghosszabbította 2023. június 30. napjáig. 2023. július 1-jével új hulladékgazdálkodási rendszer lépett életbe, melyben a magyarországi települési hulladék begyűjtését, kezelését és számlázását a MOHU MOL Hulladékgazdálkodási Zrt. végzi.
Az új hulladékgazdálkodási szerződésben érdemi változás nem történt. A házhoz menő üveg, a házhoz menő zöld hulladék és a házhoz menő műanyag hulladék havi 1-1 gyűjtését rögzítettük a szerződésbe. Minden háztartás részére műanyag hulladékgyűjtő edényt bocsájtottak rendelkezésre. A temetőkben keletkezett temetői hulladékok elszállítását (mindkét temető tekintetében) havi rendszerességgel végzik. Évente egy alkalommal 3 köbméter mennyiségben a háztartások lomtalanítását végzik. Lehetősége van az önkormányzatnak évente egy alkalommal 6 köbméter mennyiségben, hogy az illegális hulladékot elszállíttassa. Elektronikai és autógumi gyűjtését évente 1 alkalommal szervezünk. A külterületi ingatlanok elől való hulladékszállítását is lehetővé teszi az új hulladékszállítási szerződés.
 
A szemétszállítást a lakosság igénybe veszi, továbbra is ritka az illegális szemétlerakás. A lakosság körében a házi komposztálást tovább kell népszerűsíteni az avarégetés helyett, mert utóbbi levegőt szennyez, és egyre több, szomszédok közötti nézeteltérés forrása. A komposztálás mellett az új szolgáltatási szerződésben lehetőséget biztosítunk a zöldhulladék elszállíttatására. 
 
A Katolikus Egyház tulajdonát képező óbarki temető, templomkert rendezett.
A nagyegyházi, önkormányzati tulajdonú köztemető környezete úgyszintén rendezett, a kormány által kiírt Magyar Falu Program Temető kerítés cseréje, felújítása című pályázaton elnyert pénzösszegből 2022. évben megvalósult a Nagyegyházi temető kerítésének cseréje. A sírok ápoltak. A kihelyezésre került mobil WC is kulturáltabbá teszi a temető használatát. A évben felépített urnafal környezete tisztán tartott rendezett, kb 20 százalékban telített. Évben az urnafallal szemben óborok község önkormányzat emlékművet állított a távolban elhunyt vagy a meg nem született gyermekek emlékére. Ennek környezete is ápolt. Ahogy az urnafal és az emlékmű is saját költségvetésből épült, úgy az idei évben megkezdtük a ravatalozó épület felújítását szintén saját költségvetésből. 
 
Állattartással kapcsolatban a településen nem volt probléma, ebtartással kapcsolatban néhány, az eb közterületen való tartózkodásával kapcsolatosan tettek bejelentést. A magyar falu program pályázat segítségével az idei évben kb 50 db kisállat (kutya, macska) ivartalanítását végeztük el.
 
Tűzgyújtással, kerti hulladék tüzelésével kapcsolatban nem történt bejelentés.
 
Óbarok településen 2022. évben a szennyvízcsatorna-hálózat kiépítése megtörtént.
Nagyegyháza településrészen nincs szennyvízcsatorna hálózat. 
 
A zajprobléma jelen van a településen, az Óbarok és Nagyegyháza településrészen keresztül haladó M1-es autópálya és közelben húzódó vasútvonal zajszintje meghaladja a határértéket. Az M1-es autópálya Óbarok települést érintő belterületi szakaszán hosszúságát tekintve kb. 600 méter hosszan csekély magas fal van, nagyegyházán egyáltalán nincs. Az autópályáról beérkező zaj sokszor elviselhetetlenné teszi a szabadban való tartózkodást. Pont az M1-es autópálya 2 x 3 sávra bővítése kapcsán kb. 6 méter magas új zajvédő fal épül mindkét településrész belterületi szakaszán. A jelenleg zajló autópálya felújítás különös zajterhelést okoz a településen élők számára. Megnövekedett a tehergépjármű forgalom. A település külterületén létrehozott depó, melyen a V-híd Zrt töltőföldet tárol különösen nagy problémát okoz a településen élők részére a nyugati irányból a természetes szél által nagy mennyiségű port a lakóövezet felé, lakossági bejelentés is érkezett az ügyben a por eltakarja a épületek tetején lévő napelemeket borossá teszi az ablakokat párkányokat. Nehézzé teszi a külterületi magánrendezvények megtartását
 
A tájékoztató alapján megállapítható, hogy az autópálya felújítása által okozott porszennyezést kivéve nincs nagy probléma a közterületek és a belterület tisztaságával. A lakosság ügyel a kulturált környezet kialakítására és vigyáz is erre.  

